PÖÖRDEPUNKT
Tere tulemast järjekordsesse tagasivaatavasse Pöördepunkti.
Aastate jooksul on Pöördepunkt käsitlenud häirivaid teemasid.
See oli nii ka 2005. a, kui käsitlesime koduvägivalla teemat.
Täna räägime koduvägivallast.Teate fraasi "kodu, kullakallis kodu"?
Pole teist sellist kohta, nagu kodu. Kuid pole hea elada kodus,
mis on täis vägivalda. Kuidas kodust saab selline koht?
Kõik noored paarid seavad abielule kõrged lootused. Paljude ootused
ja unistused aga purunevad kiiresti ja muutuvad õuduseks
ning õnnelik lõpp ei tule kunagi. Selle asemel on karmid sõnad,
meeleheide, raev, viha, vägivald. Selline oli ka paari elu, keda
näeme meie järgmises loos. Nende asjad olid nii hullud, et
nad sõnaotseses mõttes tahtsid üksteist ära tappa. Ja oleksid
seda ka teinud, kui südame muutumine poleks katkestanud vägivalda.
Ma vihkasin teda väga. Nii väga, et tahtsin teda surnuna näha.
Mireya Giron Nicaraguast ei tundnud nii, kui abiellus Juan Josega.
Tema õnn aga muutus vähehaaval jubedaks põrguks.
Ta kõndis voodini, haaras mul juustest ning tiris üle toa,
surus nurka, sihtis püstoliga pähe ja ütles, et tapab mu ära.
Järgmisel päeval võis ta üles ärgata ja tööle minna, nagu midagi
poleks juhtunud. Ma vihkasin teda, vihkasin nii väga.
Juan Jose oli truudusetu ja jätkas ka vägivaldset käitumist.
Te üllatute, kui kuulete, miks tema meelest ta käitumine oli ok.
Ma uskusin, et raha korvas kõik selle, mida ma oma naisele tegin,
sest ma teenisin hästi ja arvasin, et olen hea isa ning hea mees.
Ühel päeval sai Mireyal aga kõrini.
Ma olin sellest petmisest väsinud. Mul sai küllalt alandusest ja
kavatsesin midagi ette võtta. Ühel hommikul ärkasin ja avastasin,
et ta polnud ööseks koju tulnud. Läksin ja lukustasin värava ning
ütlesin:"Mu abielu lõppeb siin. Kui see ei lähe paremaks, läheb
see ainult halvemaks. Mul on sellest kõrini!"
Kuigi Gironitel puudusid oskused laskjatena, olid nende kavatsused
siiski tapvad. -Me vihkasime teineteist nii väga,
et tulistasime teineteist tapmise eesmärgil.
Kui Mireyal ei õnnestunud Juan Josed tappa, otsis ta teise viisi,
kuidas masendust lõpetada. -Hakkasin jooma, väljas käima.
Elasin väga metsikut elu. Viha muutus sisemiseks ja tõi
mulle isegi rohkem valu. Ühel päeval otsustasin endalt elu võtta.
Et ennast tappa, võttis Mireya alkoholi, ravimi üledoosi ja mürki.
Peaaegu koheselt koges ta agooniat tekitavaid kõhukrampe. Et keegi
ta oigamist ei kuuleks, keeras ta televiisori hääle põhja. Kui valu
üha tugevamaks muutus, haaras televiisorist tulev ta tähelepanu.
Saates rääkis naine, et Jeesus muutis ta elu, et Jeesus oli
teda alkoholi orjusest vabastanud. Ning isegi tema abielu taastanud.
Mulle ei meeldinud see viimane osa, sest ma arvasin, et Jumal on mu
hüljanud. Mõtlesin, et kui Jumal tervendab, miks Ta siis pole mind
tervendanud? Seal all oli telefoni- number ja ma helistasin sinna ning
hakkasin seda isikut solvama: "See on silmakirjalik. Mis asja
sa räägid? See Jumal, kellest sa kõneled, pole minu jaoks midagi
teinud. Midagi! Ma isegi ei näe homset päeva." Siis plahvatasin.
Vaikselt rääkis nõustaja Mireyale Jeesusest ja palvetas tema pärast.
Siiani ei tea Mireya, mis täpselt pärast seda kõnet juhtus, aga see
mida ta nägi, oli väga selge. Ta nägi tunnelit ja selle lõpus
meest, kes ütles: "Tõsta oma pea üles." Kui Mireya ärkas, polnud
üledoosist ega mürgist mingeid märke. -Avasin silmad ja nägin
ennast voodis lamamas, nägu üles vaatamas ja käed nii.
Mul polnud midagi viga. Ei midagi, isegi iiveldama ei ajanud.
Kõik see juhtis Mireya otsuseni. -Ma põlvitasin voodi ette ja
hakkasin patte andeks paluma. Ütlesin:"Anna mulle kogu südamest
andeks, et ma püüdsin ennast tappa. Andesta, nüüd ma tean, et Sa elad."
Jumala armu läbi tegi Mireya uue alguse, jättes seljataha alkoholi,
ravimid ja lasi Jumalal eemaldada viha, mida ta abikaasa vastu tundis.
Ühel pärastlõunal juhtus suur ime. Nimel oli Juan Jose käinud
kristlikul koosolekul ja tuli koju uskumatu ettepanekuga.
Ma läksin nende käest andeks paluma Jeesuse nimel, sest ma olin neile
nii palju haiget teinud. Täna räägivad Mireya ja Juan Jose
teistele imest, mis muutis neid. -Inimesed, kes meid tundsid,
arvasid, et meie abielu ei ela järgmist kuud üle. Aga on juba
5 aastat ja 7 kuud möödunud. -Mis mul on, on tulnud taevast.
Jeesus andis selle mulle.
Ainult südame muutumine võib katkestada vägivalla ringi.
Kui sina oled olukorras, kus sinuga vägivallatsetakse, siis tea, et
Jumal ei loonud sind poksikotiks. Sageli tunnevad ohvrid, et nad
väärivadki sellist kohtlemist. Aga sa ei ole selleks loodud.
See olukord ei muutu, kui sind pekstakse. See võib olla ajutine
auru väljalaskmine, aga see olukord jääb ikka samaks. Ainus, mis saab
olukorra teiseks teha, on ohvri ja vägivallatseja südame muutumine.
Jeesus saab täna sinu südant muuta. Järgmiseks: mis sunnib meest oma
naist lööma? Ja miks jääb mees naisega, kes teda peksab?
Kas sellest on väljapääsu? Vastame neile küsimustele kohe.
Ta tuleb
Uues hääles
Uue näoga
Uue saatejuhiga
Uus Pöördepunkt
Kui nisuiva ei lange maasse ega sure, siis see jääb üksi.
Aga kui see sureb, siis see kannab palju vilja.
Kes oma elu armastab, see kaotab selle.
Kes oma elu vihkab selles maailmas, see hoiab selle
igaveseks eluks. Johannese 12:24-25
Tere tulemast tagasi saatesse. Me vaatame tagasi aastasse 2005,
mil käsitleme koduvägivalla teemat. Enne, kui jätkame,
tänane mälumänguküsimus. Enamik saateid oleme lindistanud
Virginia Beachi stuudios. Kuid mõned saated oleme eetrisse
toonud ka stuudiost, mis asub Ameerika kantrimuusika pealinnas.
Mis linnas ja osariigis see stuudio asub? Vastust kuulete hiljem.
Tihti näeme me naisi ja lapsi vägivalla ohvritena. On siiski
hulgaliselt mehi, keda füüsiliselt ja verbaalselt kuritarvitatakse.
Küsimus on: miks kasutada vägivalda inimese
suhtes, keda armastad? 2005-aastal rääkis Erica Linney
ohvri, vägivallatseja ja eksperdiga, et saada vastuseid.
Koduvägivald on füüsiline, psühholoogiline, seksuaalne või
finantsiline vägivald, mis leiab aset intiimsetes peretüüpi suhetes.
Ja vormib kontrolliva mustriga käitumise.
Ma jälitan sind ja tapan, sest ma ei taha, et sa elad.
Iga päev leiab tuhandeid mehi ja naisi ennast koduvägivalla keskelt.
Et saada paremat ülevaadet selle teema kohta, kohtus Pöördepunkt
kolme mehega, kelle teekond on olnud seotud koduvägivallaga.
Reggie Barlow, kes kunagi oli vägivallatseja.
Dr. Thomas Snow, kes on viharavi nõustaja.
Ja Rginald Frennly, kes oli koduvägivalla ohver.
Kuidas ma sain vägivaldseks?
Vägivald on 80% õpitud käitumine. See ei tule vihast, stressist,
alkoholist või narkootikumidest. See on õpitud käitumine, mida
me otsustame teha. Viha on teisene käitumine.
See ei ole tunne, mida me esmalt kogeme. Me saame selle esmaselt
tundelt. Kui me tunneme viha, saame me selle kas hirmust,
haiget saamisest või pettumusest. Millal iganes oleme me pettunud,
oleme me automaatselt vihased. Millal iganes oleme hirmul, oleme
automaatselt vihased jne. Kui meile pole õpetatud, kuidas
seda viha korralikult välja näidata, käitume me kuidas oskame ja usume.
Meis on see ususüsteem, mis meie sisse on näidete või kogemuse
varal sisse kodeeritud. Me mõtleme, et meil tuleb sellest
olukorrast jagu saada, kas siis füüsiliselt või läbi vaikuse.
Reggie püüdlus kontrollida!
Ma sündisin üksikemale. Ema nõbu oli mehelik eeskuju minu elus.
Meie peres oli alkoholism. Palju verbaalset haigettegemist selle
ühe mehe poolt meie peres. Kui ma olin umbes 8 või 9-aastane,
needis ta mu ema. Mäletan, et läksin kööki ja ütlesin, et mul
on sellest kõrini. Haarasin panni, ronisin toolile ja kui ta tuli,
lõin sellega talle vastu pead.
Kui ta kasvas, kasvas ka viha.
Vanemaks saades tuli alkohol. Hiljem narkootikumid.
Avastasin, et olin oma naise suhtes vägivaldne. See tekkis
enamasti tülitsedes. Ja millegipärast tundus, et tema võidab.
See tekitas minus tunde, et mul on vaja olukorda kontrollida,
nagu mees peaks kontrollima. Ja siis ma plahvatasin.
Mäletan, et jõudsin kohta, kus ütlesin:"Ei sõnagi enam, ära räägi.
Tahan, et see jutuajamine lõppeks minu sõna peale."
Aga ta ütles veel ühe sõna ja siis ma lõingi teda.
Ütlesin talle:"Vaata, mida sa mind tegema panid." Ma nägin seda
selliselt, et ma tegin seda, mida ma pidin tegema, sest sina tegid seda,
mida sa tegid. Ja selline mentaliteet oli meil pikka aega.
Ei, see ei pannud mind paremini tundma.
Palun andesta mulle.
Läksin tagasi, palusin, et ta mulle andestaks ja siis saabusid
nagu mesinädalad, kus ma tegin tema jaoks kõike.
Aga hiljem kordus mu käitumine. -Pärast vägivalda tuleb see
nö mesinädalate periood: "Anna andeks, ma ei tee enam nii."
Seda probleemi aga ei lahendatud ja kui mesinädalad saavad läbi või
õigemini see meeleparanduslik staadium, siis läheb see üle.
"Oh, ma ei hakka enam vabandama..."
Ja see ring käivitub taas otsast peale.
Reggie pöördepunkt!
Esimesed seitse aastat oligi meie abielu selline.
Ja viimaks ta lahkus. Kui ta ära läks, läksin ma põhja.
Olid narkootikumid jne. Umbes kolm aastat hiljem püüdsin
uue suhtega edasi minna. Meil oli lahutus pooleli.
Ühel päeval helistas mu naine mulle ja ütles, et Jumal oli
tal käskinud minust mitte lahutada. Mul oli suhe teise naisega ja
ma olin nagu kahevahel. Tekkis julgus minna pastori jutule.
Rääkisin talle kogu loo ära. Ta ütles, et ei tea, mida
selle asja peale kosta. Ja ma mõtlesin, et mida, pastor ei tea?
Aga ta ütles, et hakkame paluma. Ja seda me ka tegime.
Ma sain selgust, mida teha. See noor naine pidi välja kolima.
Kui ta seda tegi, oli see minu jaoks uus mats. Ma pöördusin
tagasi narkootikumide juurde. Viimaks jõudsin ma sinna, et
ütlesin:"Jumal, kui Sa mind ei muuda, siis nii ma ka suren."
Jõudsin arusaamisele, et mul on väga Jumalat vaja. Ja mõned
päevad hiljem andsin ma oma elu Kristusele. Ja see oli uus algus.
Tee paranemisele!
Ma rääkisin oma elust ühele inimesele. Varem ei teadnud keegi
seda milline ma olen. On ütlus, et lase kass karbist välja, enne
kui temast saab lõvi. Ma rääkisin oma lugu ühele mehele ja ma
olen tema ees nüüd vastutav ning ma tahan teha, mis on õige,
sest minu elus on vennad, kes teavad, et ma tahan õigesti teha.
Ja kui mul on raske, on mul kellegi poole pöörduda.
Ma pidin oma naisele andestama, sest ta ütles asju, mis tegid mulle
väga haiget ja nendel tuli minna lasta. Ma läksin ka nõustaja juurde.
Me käime paarinõustamisel. Igal päeval oli mingi asi, kas
isikliku arenguga seotud teema või nõustamine. Jumal taastas
meie abielu, kodu ja lapsed. Mul on 3 poissi.
Jumal on meid taas üles ehitanud. Aga seekord kindlale kaljule.
Tulles tagasi, kuuleme mehe lugu, kes oli koduvägivalla ohver.
Saate teada, kuidas põgeneda koduvägivalla ringist.
Tere, olen Simisola Komolafe. Nigeerlasena olen huvitatud sellest,
et näha Aafrikat tõusmas oma potentsiaalini. Aga ma ei saa
seda teha ilma sinuta. Uued Pöördepunkti saated keskenduvad
Aafrikale. Sinu hääl, sinu maailm, sinu saade. See on uus Pöördepunkt!
Vaadake lilli, kuidas nad ei ketra ega koo.
Aga ma ütlen teile, isegi Saalomon kogu oma hiilguses ei olnud nõnda
ehitud kui igaüks neist. Luuka 12:27
Teine osa koduvägivalda käsitlevast saatest on kohe tulemas.
Enne veel mälumängu küsimus viimast korda. Enamik saateid on
valminud Virginia Beachi stuudiost. Meil on aga ka teine stuudio, mis
asub kantrimuusika pealinnas. Mis USA linnas ja osariigis see asub?
Nüüd aga kokkuvõte tagasivaatavast saatest aastast 2005.
Iga olukorra jaoks on alati lootust. Kui sa oled koduvägivalla ohver,
on sellest väljapääs. Kui sa oled vägivallatseja, võid sa leida abi.
Raev ja vägivald ei pea hävitama sind ega neid, keda sa armastad.
Näete II osa koduvägivallast.
Ma olin ohver!
Ma tean, et minu lugu on veidi unikaalne. Mina kui meesterahvas
olin vägivalla ohver. Olin 4,5 aastat abielus olnud ja
teist samapalju olime paar olnud. Tegemist oli füüsilise, mentaalse
ja sõnalise vägivallaga. Mehena oli mu enesehinnang madal.
Mul polnud isa ja mulle polnud õpetatud, et mees peab
teatud moodi olema. Ma hakkasin naise intensiivsust
märkama koheselt. Ta loopis asju. Ja see, mis toonil ta inimestest või
minu perest rääkis. Ma mõtlesin, et kui me abiellume, siis paraneb kõik.
Aga kui abiellusime, läks vaid hullemaks. Ma mõtlesin, et jätkan
siiralt tema armastamist ja temast hoolimist. Aga sellel ajal olin
ma nii ebakindel. Lapsena kasvasin üles koguduses ja teadsin, et
lahutada ei tohiks. Meil oli ka laps ja kuna ma kasvasin ilma
isata, ei tahtnud ma lahutust ja võimalust mitte näha oma lapsi.
Seega ma jäin seniks, kuni suutsin.
Ma ei kaevanud, sest ma olen mees ja naine ei tohiks mind peksta.
Kui mind nähti kriimustustega näol, ütlesin, et mängisin korvpalli ja
sain kriimustada. Mis iganes vale meelde tuli. Ükskord naine
torkas mind kruvikeerajaga siia ja ma läksin arstile ning valetasin
seal, et ma parandasin autot ja käsi libastus.
Valetasin, ei teinud kunagi avaldust.
Naisvägivallatsejad?
Naisvägivallatsejate arv kasvab. See muster on: ta tegi seda
mu emale, mu tädile, aga minule ta seda küll ei tee.
Kui naine saab haiget ja sellest tekib viha, siis ei tea nad, kuidas
sellega toime tulla. Mida nad siis teevad? Räägivad sõbrannale, kes
ütleb, et mina sinu asemel ei taluks seda.
Juhtubki et sõbranna kiidab naist.
Reginaldi ärkamine
Kui ma sain päästetud, ärkas tegelik mees minus üles.
Jumal otsekui ütles, et sa oled mees. Ma mõistsin, et see ei
tohi juhtuda ning ma ei saa lasta sellel edasi kesta. Siis see mees
minus tahtis talle virutada. Hääl, mis minuga rääkis, soovitas
panna käed ümber tema kõri, kuni ta maha rahuneb. Mõtlesin, et kui
panen käed tema külge, võin ta tappa ja kui see juhtub, tapan
ka oma lapsed ja iseenda. Sain aru, et see peab lõppema.
Teades, et olen päästetud ja Kristus elab minus, ütlesin:
"Nüüd aitab, sul tuleb lahkuda." Pakkisin ta asjad ja saatsin ta ära.
Koduvägivald ei lõppe, kui ei toimu kahte asja. Esiteks tuleb
ohver turvalisse kohta saada. Me ei saa julgustada ohvril
lihtsalt kotid pakkida ja lahkuda. Me teame, et üha rohkem naisi
tapetakse, mõrvatakse, vigastatakse, kahjustatakse ja hävitatakse
selle lahkumisprotsessi käigus. Enamus naisi saab vigastada
lahkumise ajal rohkem, kui ühelgi muul ajal.
Tuleb koolitada pastoreid ja teisi õpetajaid vägivalla teemadel.
Tuleb õpetada seda, mis on vägivald, mis seda põhjustab,
millised on märgid ja mida on vaja teha. Kui seda on õpetatud,
peab rajama koha, kus oleks ohutu.
Olgu tegemist siis nais- või meesohvriga, kui meil on
põgenemisplaan, oskustega inimesed, kes aitavad ohvri turvalisse
kohta, siis tuleb võtta vägivallatseja vastutusele kellegi poolt,
kes teda alati kontrollima hakkab.
Sageli juhtub see, et kui inimene on programmi läbinud, pöördub ta
varasema käitumise juurde tagasi, sest peas pole miski muutunud.
Kui inimesed läbivad programmi, on peamine muuta nende
uskumuste süsteemi. Inimesed usuvad, et ma peangi sind kontrollima,
ma peangi sind manipuleerima, sa peadki tegema seda, mida ma
ütlen, minu õigus ongi sind tugevamini tagasi lüüa, kui mind lööd.
See arusamine peab muutuma. Me koolitame vaimulikke juhte,
neid, kellel on autoriteet ja siis neid, kes on vägivallatsejad ja
seejärel ka ohvreid. Me ütleme kõigi nende valede
arusaamade kohta, et need on valed. Ohver, sa oled inimene, sa ei pea
olema ohver, Jumal ei taha, et sa ohver oleksid ja meie ei taha.
Me ütleme seda, mida öeldi: sa ei pea kannatama vägivalda.
Sa ei pea olema olukorras, mis põhjustab sulle halba.
Tead, Issand armastab sind. Ta armastab sind väga ning
ei taha sellist olukorda sinu ellu. Ma tahan palvetada, sest need
olukorrad mõjutavad sinu identiteeti. Issand armastab sind
ja Tal on ilus plaan sinu elu jaoks. Palvetame.
Issand, ma tänan Sind, et need vaatajad, kes samastuvad selle
teemaga, on Sinul teada. Sul on plaan ja eesmärk nende jaoks.
Ma palun, et Sa annaksid neile tarkust tunda, et Sa armastad
neid võimsal viisil ja Ma palun, et Sina oleksid nende Päästja
selles olukorras. Ja nende südamete Päästja, kes teavad, et nad on
loodud Sinu sarnaseks. Isa me täname Sind nüüd. Anname Sulle
kiituse ja au selle eest, mida Sa hakkad tegema nende elus.
Me palume seda Sinu nimel, Jeesus. Aamen.
Ja nüüd vastus mälumänguküsimusele. Meie teine stuudio on Nashvilleis
Tennessees. Ärge unustage meid külastada Facebookis, jättes
kommentaare ja häid soove. Vahepeal aga hoidke Jumala Sõna
oma südames, sest Tema Sõna on igavene. Kohtumiseni!
-Nägemist!
Tõlge: Mairit Kallaste